Смачны ва ўсіх сэнсах праект “Кулінарная спадчына Браслаўшчыны” прэзентаваў Галляш Сялява з Браслава. Паводле Галляша, Браслаўскія азёры — гэта моцны брэнд, але інфраструктура развітая слаба, і калі цёплы сезон заканчваецца, мясцовы рэсурс выкарыстоўваецца мінімальна. Адначасна Браслаўшчына — пікавы рэгіён Беларусі ў плане аграсядзібаў, якіх тут налічваецца каля трохсот! І цымус у тым, каб накарміць наведнікаў аграсядзібаў смачнай і характэрнай мясцовай ежай.